Aðgerðir við að koma flutningaskipinu Ever Given aftur á flot í Súes-skurðinum hafa enn engan árangur borið. Um tuttugu þúsund tonnum af sandi var í gær mokað frá skipinu sem hefur þverað fjölfarinn skurðinn síðan á þriðjudag. Það tókst að færa skipið um einar þrjátíu gráður en ekki nóg til að það komist áfram leiðar sinnar. Fleiri en þrjú hundruð skip bíða fulllestuð við sitt hvorn enda skurðarins eftir því að komast leiðar sinnar. Vonir standa til að björgunaraðgerðirnar beri meiri árangur í dag og ef allt fer að óskum ætti skipið að komast á flot í kvöld. Takist það ekki gæti þurft að afferma skipið, sem er lestað um 18.300 gámum.
Um tuttugu þúsund tonnum af sandi var í gær mokað frá flutningaskipinu Ever Given sem hefur þverað Súes-skurðinn síðan á þriðjudag. Ekki hefur þó tekist að koma skipinu á flot. 